proxectonos/corpus_dominio_legal_administrativo_tmp huggingface dataset:
RESOLUCIÓN do 5 de decembro de 1994, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 117/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/06/1995

Visto o expediente incoado nesta delegación provincial por instancia de Electra Alto Miño, S.A., con domicilio en Vigo no que solicita autorización para instalar unha R.B.T. en Pedrapinta, Carballa e Coto-Picoña, concello de Salceda de Caselas, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin, obxección ningunha á citada solicitude.
0 delegado provincial, de conformidade cos decretos 1634/1980, artigo 14, e co 2617/1966, artigo 11, así como coas demais disposicións vixentes resolveu,
Autorizar a Electra Alto Miño, S.A. a instalación de unha R.B.T. en Pedrapinta, Carballa e Coto-Picoña, concello de Salceda de Caselas.
Esta autorización non supón a aprobación do proxecto.
Pontevedra, 5 de decembro de 1994.
Ramón Álvarez Abad
Delegado provincial de Pontevedra
RESOLUCIÓN do 17 de abril de 1995, da Delegación Provincial de Pontevedra, pola que se dispón a inscrición no rexistro e a publicación no Diario Oficial de Galicia da revisión salarial do convenio colectivo da empresa Club de Campo de Vigo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/06/1995

Visto o expediente de revisión salarial do convenio colectivo para a empresa Club de Campo de Vigo, que tivo entrada nesta delegación provincial o día 11-4-1995, subscrito en representación da parte económica por unha representación da empresa, e da parte social polo delegado de Persoal, o día 10-2-1995, de conforrnidade co disposto no artigo 3 do texto do convenio colectivo, artigo 90.2º y 3º da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en, materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo desta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñe-la súa publicación no Diario Oficial de Galicia.
Vigo, 17 de abril de 1995.
Antonio Coello Bufill
Delegado provincial de Vigo (Pontevedra)
RESOLUCIÓN do 10 de abril de 1995, da Delegación Provincial de Pontevedra, pola que se dispón a inscrición no rexistro e publicación no Diario Oficial de Galicia da revisión salarial do convenio colectivo da empresa Automóviles de Tuy, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/06/1995

Visto o expediente de revisión salarial do convenio colectivo para a empresa Automóviles de Tuy, S.A., que tivo entrada nesta delegación provincial o día 5-4-1995, subscrito en representación da parte económica por unha representación da empresa, e da parte social polo comité de empresa, o día 30-3-1995, de conformidade co disposto no artigo 90.2º e 3º, da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordena-la súa inscrición no libro de rexistro de convenios colectivos de traballo, obrante nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñe-la súa publicación no Diario Oficial de Galicia.
Vigo, 10 de abril de 1995.
Antonio Coello Bufill
Delegado provincial de Pontevedra
RESOLUCIÓN do 30 de maio de 1995, do tribunal designado para xulga-las probas de constatación da capacitación profesional para o exercicio das actividades de transportistas por estrada, axencia de transporte de mercadorías, transitario e almacenista-distribuidor e a modalidade extraordinaria para o transporte internacional de viaxeiros e mercadorías, convocadas por Resolución do 18 de xaneiro de 1995 da Dirección Xeral de Transportes (DOG do 26), pola que se elevan a definitivas as listas provisionais e se ordena a publicación das mesmas nas materias que se establecen no punto primeiro desta resolución.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 13/06/1995

Este tribunal resolveu:
Primeiro-Publica-las listas definitivas de aproba dos das actividades da modalidade extraordinaria de transporte internacional de viaxeiros e mercadorías, que se atopan expostas nos taboleiros de anuncios da Dirección Xeral de Transportes, nas delegacións provinciais da Consellería de Política Territorial, Obras Públicas e Vivenda e nos servicios provinciais de Transportes.
Segundo- Contra esta resolución os interesados poderán interpoñer recurso ordinario nun prazo de un mes, contado a partir da súa publicación no Diario Oficial de Galicia, perante o conselleiro de Política Territorial, Obras Públicas e Vivenda, conforme o establecido no artigo 114 da Lei 30/1992, do 26 de novembro.
Santiago de Compostela, 30 de maio de 1995.
Juan Carlos Villarino Tejada
Presidente do Tribunal
CORRECCIÓN de erros.-Decreto 167/1995, do 16 de xuño, polo que se concede a Medalla Castelao no ano 1995.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/06/1995

Advertida omisión no devandito decreto, publicado no DOG nº 116 do luns 19 de xuño, cómpre face-la oportuna corrección:
Na páxina 4.596, a seguir de Amancio Prada Prada, debe dicir: «Luz Pozo Garza».
Así mesmo, antes da data debe dicir: «Disposición derradeira.-Este decreto entrará en vigor o día seguinte ó da súa publicación no Diario Oficial de Galicia.»
RESOLUCIÓN do 9 de novembro de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 81-1/1995).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/12/1995

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
Solicitante: Unión Eléctrica-Fenosa, S.A.
Enderezo social: rúa Severo Ochoa, número 2, 15008 A Coruña.
Denominación: modificado 1 ó proxecto de: variante L.M.T. subterránea e R.B.T.
Situación: Perillo-Choupana (Oleiros).
Descripcións técnicas: L.M.T. subterránea a 15/20 kv, de 86 m de lonxitude, en conductor R.H.V. de 3(1x95 mm Al), que parte da L.M.T. Lamastelle-Perillo (Expte. 27.575) e remata no C.T. Choupana. Rede de baixa tensión do C.T. Choupana de 2.651 m de lonxitude, en conductor R.Z.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 9 de novembro de 1995.
Juan Ignacio Lizaur Otero
Delegado provincial da Coruña
9507229
DECRETO 312/1995, do 23 de novembro, polo que se dispón o cesamento e o nomeamento de membros do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/12/1995

De conformidade co disposto no artigo 5 da Lei 3/1986, do 18 de decembro, de consellos escolares de Galicia, no artigo 7 do Decreto 44/1988, do 11 de febreiro, polo que se desenvolve a dita lei, e logo da designación polos organismos representativos dos sectores con incidencia no ámbito educativo, por proposta do conselleiro de Educación e Ordenación Universitaria, logo de deliberación do Consello da Xunta
de Galicia, na súa reunión do día vintetrés de novembro de mil novecentos noventa e cinco,
DISPOÑO:
Artigo 1º
Cesan como membros do Consello Escolar de Galicia as seguintes persoas:
1. En representación da Administración educativa designados polo conselleiro de Educación e Ordenación Universitaria: Gerardo Muñoz Sánchez-Brunete.
2. En representación das centrais sindicais que, de acordo coa lexislación vixente, teñan a consideración de máis representativas en Galicia: Mercedes Reparaz Esnaola (Unión Xeral Traballadores).
3. En representación do Consello da Xuventude de Galicia: Antonio J. Veiga Bouza.
Artigo 2º
Noméanse membros do Consello Escolar de Galicia, nas condicións determinadas no articulado da Lei 3/1986, do 18 de decembro, de consellos escolares de Galicia, ás seguintes persoas:
1. En representación da Administración educativa designados polo conselleiro de Educación e Ordenación Universitaria: Luis Framil Álvarez.
2. En representación das centrais sindicais que, de acordo coa lexislación vixente, teñan a consideración de máis representativas en Galicia: Xosé Manuel Pose Mesura (Unión Xeral de Traballadores).
3. En representación do Consello da Xuventude de Galicia: Carlos Castiñeiras Rois.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintetrés de novembro de mil novecentos noventa e cinco.
Manuel Fraga Iribarne
Presidente
Juan Piñeiro Permuy
Conselleiro de Educación e Ordenación Universitaria
95-08067
DECRETO 311/1995, do 23 de novembro, polo que se dispón a substitución de representantes da Xunta de Goberno da Universidade da Coruña e dos intereses sociais no Consello Social da citada universidade.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 07/12/1995

Os artigos 3, 5 e 6 da Lei 5/1987, do 27 de maio, (DOG nº 103, do 2 de xuño), do Consello Social da Universidade e do Consello Universitario de Galicia, determinan o número de membros que o compoñen e os representantes da Xunta de Goberno da universidade e dos intereses sociais no Consello Social.
A Universidade da Coruña remitiu escritos a esta consellería nos que comunica a baixa como representante da Xunta de Goberno desa universidade no Consello Social de Julio Sequeiros Tizón e a súa substitución por José Ramón Alonso Pereira, para os efectos previstos no artigo 7 da Lei 5/1987, e a renuncia de Alfonso Castro Beiras como membro do Consello
Social da dita universidade, que fora designado polo Parlamento de Galicia en representación dos intereses sociais.
O Parlamento de Galicia enviou comunicación na que se notifica a elección de José Luis Calvo Pumpido como membro do Consello Social da Universidade da Coruña para cubri-la vacante de Alfonso Castro Beiras para os efectos previstos no artigo 7 da Lei 5/1987.
Así mesmo, recibíronse nesta consellería, en cumprimento do artigo 8, os documentos preceptivos de non ter incorrido en incompatibilidade.
Por proposta do conselleiro de Educación e Ordenación Universitaria, en cumprimento do artigo 7 da Lei 5/1987, e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, logo de deliberación do Consello da Xunta de Galicia, na súa reunión do día vintetrés de novembro de mil novecentos noventa e cinco,
DISPOÑO:
Artigo único.-Nomear como membros do Consello Social da Universidade da Coruña a José Ramón Alonso Pereira en representación da Xunta de Goberno desta universidade e a José Luis Calvo Pumpido en representación dos intereses sociais.
Estas persoas substitúen respectivamente, e polo mesmo concepto, a Julio Sequeiros Tizón e a Alfonso Castro Beiras, que cesan como membros do Consello Social da Universidade da Coruña, agradecéndolle-los servicios prestados.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintetrés de novembro de mil novecentos noventa e cinco.
Manuel Fraga Iribarne
Presidente
Juan Piñeiro Permuy
Conselleiro de Educación e Ordenación Universitaria
9507887
RESOLUCIÓN do 21 de setembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 169/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/12/1995

Visto o expediente incoado nesta delegación provincial por instancia de Taboada y Ramos, S.L., con domicilio en Silleda no que solicita autorización para instalar unha L.M.T. e un C.T. na planta de aglomerado de Santiso, concello de Lalín, e cumpridos os trámites de información pública que determina o artigo 9 do
Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Taboada y Ramos, S.L. a instalación dunha L.M.T. e un C.T. na planta de aglomerado de Santiso, concello de Lalín.
Esta autorización non supón a aprobación do proxecto.
Pontevedra, 21 de setembro de 1995.
Ramón Álvarez Abad
Delegado provincial de Pontevedra
7865
ORDE do 28 de novembro de 1995 pola que se declara de interese galego a Fundación para os Investimentos de Orixe Galego (Fioga) e se ordena a súa inscrición na sección do Rexistro de Fundacións de Interese Galego da Consellería de Industria e Comercio.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 07/12/1995

O 23 de novembro de 1995 publicouse no Diario Oficial de Galicia a orde da Consellería da Presidencia e Administración Pública do 21 de novembro de 1995 pola que se clasifica como de interese industrial a Fundación para os Investimentos de Orixe Galega, adscribíndoa a Consellería de Industria e Comercio, que terá que exercer plenamente o protectorado sobre ela.
Esta fundación, dacordo co establecido no artigo 5 dos seus estatutos, ten por obxecto e finalidade cooperar coa política promocional da Xunta de Galicia agrupando nunha soa organización as diferentes entidades galegas que poidan estar interesadas no fomento en Galicia dos investimentos estranxeiros de capital de orixe galega, asesora-los empresarios do exterior que soliciten información económica para posibles investimentos en Galicia, estudiar e elaborar proxectos empresariais tanto en Galicia como no exterior, colaborar coas institucións e órganos da Xunta de Galicia con competencias en promoción económica en actuacións para captar e atraer investimentos viables dos galegos no exterior cara a Galicia.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada por Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artículo único.
1. Declarar de interese galego a Fundación para os Investimentos de Orixe Galega o cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
2. Ordena-la inscrición da Fundación para os Investimentos de Orixe Galega na sección do Rexistro de Fundacións de Interese Galego da Consellería de Industria e Comercio para os efectos constitutivos que sinala a Lei 7/1983, do 22 de xuño, do réxime das fundacións de interese galego, modificada por Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de novembro de 1995.
Antonio Couceiro Méndez
Conselleiro de Industria e Comercio
95-7851
RESOLUCIÓN do 4 de decembro de 1995, da Dirección Xeral de Universidades e Investigación, pola que se fai pública a relación provisional de beneficiarios das accións de apoio económico ós estudiantes universitarios que se citan.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/12/1995

Rematado o proceso de selección das solicitudes de axuda para accións de apoio económico ós estudiantes universitarios, convocadas por Orde do 30 de
marzo de 1995,(DOG do 11 de maio), procede, atendendo a proposta elaborada pola comisión avaliadora prevista na devandita orde, facer pública a relación provisional de beneficiarios de conformidade coas respectivas bases, en consecuencia, esta dirección xeral,
RESOLVE:
Primeiro.- Facer pública a relación provisional de beneficiarios de accións de apoio económico ós estudiantes universitarios convocadas pola Orde do 30 de marzo de 1995, (DOG do 11 de maio), que a continuación se indican:
-Premios fin de carreira da Comunidade Autónoma de Galicia para alumnos universitarios que rematen os estudios no ano 1995, (anexo III da orde).
-Bolsas de residencia para a realización de estudios universitarios de 1º, 2º ou 3º ciclo en centros da Comunidade Autónoma por parte dos galegos e os seus descendentes que residan fóra de Galicia, (anexo VIII da orde).
Segundo.-As citadas relacións provisionais estarán expostas nos taboleiros de anuncios da Consellería de Educación e Ordenación Universitaria, das súas delegacións provinciais, dos rectorados das tres universidades de Galicia e na oficina de información administrativa da Consellería da Presidencia e Administración Pública.
Terceiro.-Contra esta resolución poderase formular reclamación no prazo de dez (10) días naturais contados desde o seguinte ó da publicación desta resolución no Diario Oficial de Galicia. As reclamacións presentaranse no rexistro xeral da Consellería de Educación e Ordenación Universitaria ou por calquera das formas previstas no artigo 38.4º da Lei 30/1992, de réxime xurídico das administracións públicas e do procedemento administrativo común.
Santiago de Compostela, 4 de decembro de 1995.
José Manuel Touriñán López
Director xeral de Universidades e Investigación
95-7986
ORDE do 1 de xuño de 1995 pola que se nomean vocais do Padroado do Centro Galego de Arte Contemporánea.
CONSELLERÍA DE CULTURA — II. AUTORIDADES E PERSOAL — 21/06/1995

No Decreto 308/1989, do 28 de decembro, polo que se crea o Centro Galego de Arte Contemporánea para exhibición, disfrute e coñecemento das tendencias e correntes de creación artística contemporánea, modificada polo Decreto 286/1994, do 30 de setembro, polo que se-regula o Centro Galego de Arte Contemporánea, contémplase a constitución, composición e funcións do padroado como órgano rector do dito centro.
De acordo co disposto na disposición derradeira facúltase ó conselleiro de Cultura para dicta-las disposicións necesarias para o desenvolvemento, execución e cumprimento do mesmo.
En uso da referida facultade,
DISPOÑO:
Artigo 1º.-De acordo co disposto no artigo 6 do devandito Decreto 286/1994 do 30 de setembro, o padroado estará integrado polos seguintes membros:
a) Presidente:
Juan Trincado Settier.
b) Vocais natos:
Rubén Víctor Lois Calviño, secretario xeral da Consellería de Cultura.
Homero José Mª Pérez Quintana, director xeral de Cultura.
Ángel Sicart Jiménez, director xeral de patrimonio Histórico e Documental.
Manuel Antonio Silva Romero, director xeral de Promoción do Camiño de Santiago.
José Manuel García Iglesias, presidente da Comisión de Programación e Coordinación de Iniciativas Culturais.
Antón Pulido Novoa, director xeral do Centro Galego de Arte Contemporánea.
Gloria Moure Cao, directora artística do Centro Galego de Arte Contemporánea
Julia Rodríguez Blanco, xerente do Centro Galego de Arte Contemporánea, que exercerá as funcións de secretaria do Padroado.
c) Vocais de libre designación.
Carmen Arias y Díaz de Rábago
José Luís Méndez López
José Vicente Arias y Díaz de Rábago
Thais de Picazza de Malvar
Mario Vázquez Raña
Rudi Fuchs
Borja Coca Moroder
Isaac Díaz Pardo
José Fernando Filgueira Valverde
José Miguel Ullán
Artigo 2º.-Ademais das funcións enumeradas no artigo 8 do Decreto 286/1994, que corresponden ó padroado como órgano rector do Centro Galego de Arte Contemporánea, encoméndaselle a de promover unha Asociación de Amigos do Centro. A tal efecto, e coa finalidade de inicia-los oportunos trámites, formular invitacións e redacta lo proxecto de estatutos, noméase unha comisión integrada polas seguintes persoas:
Presidente da comisión promotora da asociación: Julián Trincado Settier.
Presidenta adxunta da comisión promotora da asociación: Thais de Picazza de Malvar.
Secretaria: Julia Rodriguez Blanco.
Disposición derradeira:
A presente orde entrará en vigor o día seguinte da súa publicación no Diario Oficial de Galicia.
Santiago de Compostela, 1 de xuño de 1995.
Víctor Manuel Vázquez Portomeñe
Conselleiro de cultura
RESOLUCIÓN do 8 de xuño de 1995, da Secretaría Xeral da Consellería da Presidencia e Administración Pública, pola que se emprazan as partes interesadas no recurso contencioso-administrativo nº 02/0004353/1995, interposto polo avogado do Estado.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/06/1995

Ponse en xeral coñecemento que, con esta data, remítese ó presidente da sección segunda da Sala do Contencioso-Administrativo do Tribunal Superior de Xustiza de Galicia o expediente reclamado pola citada sala en relación co recurso contencioso-administrativo nº 02/0004353/1995, interposto polo avogado do Estado contra o acordo da Consellería da Presidencia e Administración Pública do 2-12-1994 (DOG do 30-12), sobre aprobación, adxudicación, subministración e instalación do equipamento para o centro de radiocomunicacións de Couce Penido e outros, co fin de que poidan comparecer ante o devandito tribunal e constituírse en parte nos mencionados autos no prazo de nove días cantos aparezan como interesados nel, de conformidade co establecido no artigo 64 da Lei reguladora da xurisdicción contencioso-administrativa, segundo a redacción dada pola Lei 10/1992, do 30 de abril, de medidas urxentes de reforma procesual.
Santiago de Compostela, 8 de xuño de 1995.
Pablo Figueroa Dorrego
Secretario xeral da Consellería da Presidencia e Administración Pública
ORDE do 26 de abril de 1995 pola que se lle concede autorización definitiva para unha unidade de educación especial ó centro privado Santa Vedruna de Vigo (Pontevedra), do que se relacionan os demais datos no anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/06/1995

Examinado o expediente incoado pola titularidade do centro privado Santa Vedruna de Vigo (Pontevedra) en solicitude de autorización definitiva para unha unidade de educación especial no dito centro.
Resultando que o expediente ffoi tramitado pola Delegación Provincial de Educación e Ordenación Universitaria de Pontevedra que o envía cos informes emitidos pola Inspección Técnica de Educación Básica, pola Unidade Técnica de Construccións e pola Oficina de Supervisión de Proxectos.
Resultando que o centro obtivo a clasificación definitiva para imparti-las ensinanzas de EXB por Orde do 26 de agosto de 1974.
Resultando que a unidade de educación especial que se solicita ten como finalidade a atención, mediante o tratamento educativo adecuado, dos alumnos con necesidades educativas especiais para a súa plena incorporación á vida escolar e social e non se fai necesaria a súa escolarización en centros específicos de educación especial.
Vistos o Real decreto 334/1985, do 6 de marzo, de ordenación da educación especial (BOE do 16) a Orde do 9 de agosto de 1985 (DOG do 3 de setembro), a orde ministerial do 3 de xaneiro de 1986 (BOE do 4 de febreiro), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26) e demais disposicións complementarias.
Considerando que o centro reúne os requisitos necesarios de acordo coas disposicións vixentes na materia, esta consellería,
DISPÓN:
Autorizarlle ó centro privado de Santa Vedruna de Vigo (Pontevedra) a creación dunha unidade de educación especial.
Santiago de Compostela, 26 de abril de 1995.
Juan Piñeiro Permuy
Conselleiro de Educación e Ordenación Universitaria
ANEXO
Provincia de Pontevedra.
Concello: Vigo.
Localidade: Matamá.
Enderezo: Igrexa, s/n.
Denominación: Santa Vedruna.
Titular: HH. Carmelitas Bispado de Tui-Vigo.
Nivel: educación especial.
Unidades que se autorizan: 1 psíquicos.
RESOLUCIÓN do 8 de xuño de 1995, da Secretaría Xeral da Consellería da Presidencia e Administración Pública, pola que se emprazan as partes interesadas no recurso contencioso-administrativo nº 02/0004789/1995, interposto polo avogado do Estado.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/06/1995

Ponse en xeral coñecemento que, con esta data, remítese ó presidente da sección segunda da Sala do Contencioso-Administrativo do Tribunal Superior de Xustiza de Galicia o expediente reclamado pola citada sala en relación co recurso contencioso-administrativo nº 02/0004789/1995, interposto polo avogado do Estado contra o acordo da Secretaría Xeral de Comunicación da Xunta de Galicia do 23-2-1995 (DOG do 7-3), sobre concurso de subministración de tres equipos reemisores de TV e 75 microrreemisores rurais para a TVG, co fin de que poidan comparecer ante o devandito tribunal e constituírse en parte nos mencionados autos no prazo de nove días cantos aparezan como interesados nel, de conformidade co establecido no artigo 64 da Lei reguladora da xurisdicción contencioso-ad
ministrativa, segundo a redacción dada pola Lei 10/1992, do 30 de abril, de medidas urxentes de reforma procesual.
Santiago de Compostela, 8 de xuño de 1995.
Pablo Figueroa Dorrego
Secretario xeral da Consellería da Presidencia e Administración Pública
RESOLUCIÓN do 8 de maio de 1995 pola que se inscribe a Asociación de Amigos del Camino de Santiago en Córdoba no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 19/06/1995

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago en Córdoba, do 3 de abril de 1995.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago en Córdoba quede inscrita no Rexistro de Entidades de Promoción do Camiño de Santiago co número 047.
Santiago de Compostela, 8 de maio de 1995.
Victor Manuel Vázquez Portomeñe
Conselleiro de Cultura
RESOLUCIÓN do 21 de abril de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4155 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/06/1995

Visto o expediente incoado nesta delegación provincial por instancia de Unión Eléctrica-Fenosa, S.A. con domicilio en Sáenz Díez, 95, Ourense, en solicitude de autorización para instalar R.B.T. nos lugares de Albín, Casanova, Lamas e Peteira no concello de Saviñao e cumpridos os trámites de información pública que determina o artigo 9 do Decreto
2617/1966, do 20 de outubro, sen que se presentase oposición nin obxeccion ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación dunha rede de baixa tensión cunha lonxitude de 2.174 metros e do conductor R.Z.-0,6/1 kV e R.Z.-95-50-25, nos lugares de Albín, Casanova, Lamas e Peteira no concello de Saviñao.
Esta autorización non supón a aprobación do proxecto.
Lugo, 21 de abril de 1995.
Jesús Bendaña Suárez
Delegado provincial de Lugo
CONSELLERÍA DE CULTURA,
COMUNICACIÓN SOCIAL
E TURISMO
RESOLUCIÓN do 20 de abril de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4165 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/06/1995

Visto o expediente incoado nesta delegación provincial por instancia de Unión Eléctrica-Fenosa, S.A. con domicilio en Sáenz Díez, 95, Ourense, en solicitude de autorización para instalar C.T. de distribución tipo edificio no sector da estrada Pontevedra-Monterroso e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxeccion ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de un centro de transformación de distribución tipo edificio de 1.000 kVA, e tensións 20 kV/-B2, con dúas celas de liña e unha cela de protección. Inicialmente instalarase un transformador de 400 kVA, no concello de Monterroso.
Esta autorización non supón a aprobación do proxecto.
Lugo, 20 de abril de 1995.
Jesús Bendaña Suárez
Delegado provincial de Lugo
RESOLUCIÓN do 6 de abril de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 3902 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/06/1995

Visto o expediente incoado nesta delegación provincial por instancia de Barras Eléctricas Galaico-Asturianas, S.A. con domicilio na cidade de Viveiro, Lugo, en solicitude de autorización para instalar C.T. para edificio Caixa Galicia en praza Santa María en Lugo e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxeccion ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a BEGASA a instalación do entronque en C.T. Clérigos. Liña de media tensión subterránea a 20 kV, cunha lonxitude de 198 metros, cable eprotenax 1 x 95 mm Al, en Lugo.
Esta autorización non supón a aprobación do proxecto.
Lugo, 6 de abril de 1995.
Jesús Bendaña Suárez
Delegado provincial de Lugo
DECRETO 168/1995, do 16 de xuño, polo que se lle concede a Medalla de Ouro de Galicia á Universidade de Santiago de Compostela.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/06/1995

En atención ós méritos que concorren na Universidade de Santiago de Compostela é vontade do Goberno galego outorgarlle a súa máis alta distinción.
Polo tanto, e logo de deliberación do Consello da Xunta de Galicia na súa reunión do día dezaseis de xuño de mil novecentos noventa e cinco,
DISPOÑO:
Concederlle a Medalla de Ouro de Galicia á Universidade de Santiago de Compostela.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
RESOLUCIÓN do 17 de xuño de 1995 pola que se concede a Medalla de Galicia nas súas categorías de prata e bronce.
PRESIDENCIA — III. OUTRAS DISPOSICIÓNS — 19/06/1995

Examinado o expediente relativo á concesi6n da Medalla de Galicia nas súas categorías de prata e bronce, e visto o dictame emitido pola comisión asesora previsto no artigo 3.2º do Decreto 1/1991, do 1 de xaneiro, modificado polo Decreto 137/1992, do 5 de xuño, en virtude das competencias que me confire o referido decreto,
RESOLVÏN:
Concede-la Medalla de Galicia nas súas categorías de prata e bronce ás seguintes persoas e entidades:
-Medallas de prata:
Jaime Arriandiaga Guerricaechevarría.
Ramiro Bravo Díaz.
Bernardino Breijo Freire.
Javier de la Gándara Alonso.
Padroado Rosalía de Castro.
Luciano Manuel Piñeiro Martínez (a título póstumo).
Francisco Reyes Oliveros.
Manuel Rosales Touza.
Ignacio Varela Eiras.
-Medallas de bronce:
Aleixandre Antonio Alves Chaves.
Francisco Carabel Balsa.
Comunidade Hispánica de Asistencia Social (C.H.A.S.) de Río de Xaneiro.
Juan Díaz González.
Luis César Dios Rodríguez.
Belarmino Fernández Iglesias.
Luis Fernández Somoza.
Dolores Ruth Gómez Vázquez.
Armando Raposo Guldrís.
Antonio Rodríguez Freire.
Sociedad Plásticos Ferro.
Sor Magdalena López Fernández.
Enrique Suárez Noche.
Daniel Turiel Santana.
Álvaro Vázquez Penedo.
Santiago de Compostela, 17 de xuño de 1995.
Manuel Fraga Iribarne
Presidente
DECRETO 167/1995, do 16 de xuño, polo que se concede a Medalla de Castelao no ano 1995.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 19/06/1995

En atención ós méritos que neles concorren e logo de acordo do Consello da Xunta de Galicia, na súa reunión do día dezaseis de xuño de mil novecentos noventa e cinco, concédolle-la Medalla Castelao ás seguintes persoas:
José Díaz Jácome
Gonzalo Fernández Martínez
Eduardo García-Rodeja Fernández
Francisco Gómez (S.J)
José Gómez Posada-Curros
Rogelio Groba y Groba
Francisco Leal Insua
Manuel Roberto Mariño Fernández
Amancio Prada Prada
José Sesto López
Pura Vázquez Iglesias
Santiago de Compostela, dezaseis de xuño de mil novocentos noventa e cinco
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
RESOLUCIÓN do 19 de abril de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4154 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/06/1995

Visto o expediente incoado nesta delegación provincial por instancia de Unión Eléctrica-Fenosa, S.A. con domicilio en Sáenz Díez, 95, Ourense, en soli
citude de autorización para instalar R.B.T. nos lugares de Portela, Grelos e Esfarrapa no concello de Monforte e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación dunha rede de baixa tensión cunha lonxitude de 1.657 metros e un conductor R.Z.-95-50/54, para mellora da subministración nos lugares de Portela, Grelos e Esfarrapa no concello de Monforte.
Esta autorización non supón a aprobación do proxecto.
Lugo, 19 de abril de 1995.
Jesús Bendaña Suárez
Delegado provincial de Lugo
RESOLUCIÓN do 17 de abril de 1995, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 01/0000548/95 interposto por María Dolores Vidal Quirico.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/06/1995

O 5 de abril de 1995, a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia, a providencia pola que se admite o recurso contencioso-administrativo número 01/0000548/95, interposto por María Dolores Vidal Quirico, contra resolución da delegación provincial da Consellería de Educación e Ordenación Universitaria do 24-2-1995, sobre denegación de solicitude de habilitación en educación especial: pedagoxía terapéutica.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala; o que se notifica para xeral coñecemento a tódalas persoas interesadas no procedemento, que son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 17 de abril de 1995.
Juan José Bértolo Cadenas
Secretario xeral da Consellería de Educación e Orde-
nación Universitaria
RESOLUCIÓN do 27 de abril de 1995, da Delegación Provincial de Lugo, pola que se dispón a inscrición no rexistro e publicación no Diario Oficial de Galicia da revisión do convenio colectivo de ámbito provincial para o sector de comercio de materiais de construcción.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/06/1995

Visto o contexto do acordo asinado o día 29 de marzo de 1995, pola comisión paritaria do convenio colectivo para o sector de comercio de materiais de construcción (código 2700175), da provincia de Lugo, integrada pola representación da Asociación Provincial de Empresarios de Construcción e das centrais sindicais UGT, CC.OO. e USO, mediante o que se fixa o calendario laboral para o ano 1995, no ámbito dos referidos convenios, así como a revisión salarial por aplicación da cláusula de garantía, e de conformidade co disposto no artigo 90, apartados 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial,
ACORDA:
Primeiro.-Ordena-la inscrición do citado acordo no rexistro de convenios colectivos desta delegación, así como o seu depósito.
Segundo.-Remiti-lo texto do mencionado acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia e no BOP.
Lugo, 27 de abril de 1995.
Manuel Bande Díaz
Delegado provincial de Lugo
Este calendario laboral foi confeccionado tendo en conta as festas locais de Lugo Municipio (28 de febreiro e 5 de outubro), no resto dos municipios da provincia, deberán ser substituídas as ditas datas polas propias do seu respectivo municipio.
Este calendario aplicarase conforme o artigo 14.2º do vixente convenio colectivo, e terá en conta que a xornada para 1995 será de 1776 h. efectivas, polo que, para o axuste da xornada ó convenio, en cada empresa o traballador terá dereito á oportuna reducción, ben sexa en concepto vacacional ou como tres días opcionais. En ámbolos supostos a retribución xirará en función do previsto para un día ordinario. A elección dunha ou doutra modalidade, así como o dos citados días libres, realizarase sempre de común acordo entre os traballadores e a dirección da empresa de que dependan.
Importe da paga a aboar en proporción ó tempo
efectivamente traballado no ano 1994 ós traballadores
afectados polo convenio de comercio de materiais de
construcción e saneamento por aplicación do 0,8% en
concepto de exceso de incremento do IPC sobre as
previsións adoptadas no seu día, ás táboas de
retribucións vixentes o 31-12-1993.
CORRECCIÓN de erros.-Orde do 2 de maio de 1995 pola que se modifica parcialmente a do 17 de decembro de 1992 pola que se determinan os nomes oficiais dos topónimos que se relacionan pertencentes ós concellos de Betanzos, Cee e Pontedeume (provincia da Coruña); Amoeiro, Avión, O Barco de Valdeorras, Beariz, Carballeda de Avia, O Carballiño, Castro Caldelas, Manzaneda, Porqueira e Xinzo de Limia (provincia de Ourense); e Baiona (provincia de Pontevedra).
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 15/06/1995

Advertido erro na publicación da citada orde, efectuada no DOG nº 98, do 24 de maio de 1995, cómpre facer-la oportuna corrección:
Na páxina 3.860, no parágrafo primeiro, sétima liña, onde dice: «e Baio (Pontevedra)», debe dicir: «e Baiona (Pontevedra)».
ORDE do 13 de xuño de 1995 pola que se determina a finalización do prazo de presentación de solicitudes ó abeiro do Decreto 142/1992, do 5 de xuño, sobre subvencións a fondo perdido para rehabilitación de vivendas unifamiliares no medio rural de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 20/06/1995

O Decreto 142/1992, do 5 de xuño, adapta as axudas autonómicas para rehabilitación da vivenda rural ó novo marco do Plan de Vivenda 92-95, constituído polo Real decreto 1932/1991, como unha liña máis de axuda entre as previstas para a vivenda con carácter permanente ata o ano 1995.
No momento presente as solicitudes presentadas desde a apertura da convocatoria superan os obxectivos inicialmente previstos para este plan.
Por esta razón e en virtude do determinado no artigo 13 do citado decreto,
DISPOÑO:
Artigo único.-Para os efectos do sinalado no artigo 13 do Decreto 142/1992, o prazo de presentación de solicitudes finalizará o 30 de xuño de 1995.
Disposición derradeira
Única.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de xuño de 1995.
José Cuíña Crespo
Conselleiro de Política Territorial, Obras Públicas
e Vivenda
ACORDO do 31 de maio de 1995, do Pleno do Consello de Contas, polo que se emprazan as partes interesadas no recurso contencioso-administrativo número 01/0000983/1995, interposto por Feliciano López Pazos.
CONSELLO DE CONTAS DE GALICIA — III. OUTRAS DISPOSICIÓNS — 15/06/1995

O 22 de maio de 1995, o Consello de Contas recibiu da Sala do Contencioso-Administrativo, sección primeira do Tribunal Superior de Xustiza de Galicia, providencia pola que se admite o recurso contencioso-administrativo número 01/0000983/1995, interposto por Feliciano López Pazos contra o acordo plenario do Consello de Contas do 9 de marzo de 1995 contra outro da Comisión de Goberno do 11-10-1994, sobre provisión de postos de auditores (DOG nº 221, do 16-11-1994).
En consecuencia, este consello acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa modificada pola Lei 10/1992, do 30 de abril, a remisión do correspondente expediente administrativo á referida sala. O que notifica para xeral coñecemento de tódalas
persoas interesadas no procedemento que son emprazadas para que poidan comparecer en forma legal en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 31 de maio de 1995.
Carlos G. Otero Díaz
Conselleiro maior do Consello de Contas de Galicia
RESOLUCIÓN do 5 de abril de 1995, da Dirección Xeral de Recursos Humanos, pola que se emprazan as partes interesadas nos recursos contencioso-administrativos números 1/501, 502 e 503/1995, interpostos por Lidia Caamaño Fernández e outros ó amparo da Lei 62/1978, de protección xurisdiccional dos dereitos fundamentais da persoa.
SERVICIO GALEGO DE SAÚDE — III. OUTRAS DISPOSICIÓNS — 15/06/1995

Notificáronselle á Consellería de Sanidade e Servicios Sociais providencias da Sala do Contencio
so-Administrativo do Tribunal Superior de Xustiza de Galicia pola que se solicita a remisión dos expedientes correspondentes ós recursos contencioso-administrativos nº 1/501, 502 e 503/1995, interpostos por Lidia Caamaño Fernández, Carmen Taboada García e Manuel Martín Sabor, respectivamente, contra a Resolución do 16 de decembro de 1994, desta dirección xeral (DOG nº 242, do 19 de decembro), pola que se convoca concurso de traslados para a provisión de postos de traballo da clase de practicantes titulares, e contra o Decreto 200/1993, do 29 de xullo (DOG nº 167, do 31 de agosto), de ordenación da atención primaria na Comunidade Autónoma de Galicia.
En consecuencia, esta dirección xeral acorda, de conformidade co disposto no artigo 8 da Lei 62/1978, do 26 de decembro, de protección xurisdiccional dos dereitos fundamentais da persoa, a remisión dos correspondentes expedientes administrativos á referida sala, o que se notifica para xeral coñecemento a tódalas persoas interesadas no procedemento e se emprazan para que poidan comparecer como parte en autos na Sala do Contencioso-Administrativo do Tribunal Superior de Xustiza de Galicia, no prazo de cinco días.
Santiago de Compostela, 5 de abril de 1995.
Carlos Negreira Souto
Director xeral de Recursos Humanos
ORDE do 10 de abril de 1995 pola que se aproba o cambio de dominio da batea J.H.T. número 1.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 15/06/1995

Visto o expediente de cambio de dominio que a continuación se menciona, instruído para efectos de transmisión da concesión administrativa pertinente e do establecemento que a ampara; tendo en conta que o interesado obtivo a autorización previa prevista no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio) e que foi acreditada a transmisión de dereitos e aboados os impostos correspondentes.
Esta consellería, en virtude das atribucións conferidas, á vista do informe favorable do Servicio Xurídico e de Planificación, acordou acceder ó solicitado, proclamando a nova titularidade da concesión e establecemento que se relaciona a continuación:
Nome da batea: J.H.T. nº 1.
Cultivo: mexillón.
Localización: cuadrícula nº 86, Vilagarcía «A».
Data da concesión: 9-7-1969 (BOE nº 184).
Data do remate da última prórroga: 2-8-1999.
Anterior concesionario: José Hermo Tubio.
Novo titular da concesión: Mª Encarnación Ozores Ozores.
O novo concesionario queda subrogado nos mesmos dereitos e obrigas do anterior concesionario, así como obrigado ó cumprimento das disposicións legais vixentes que lle sexan aplicables e de categoría suficiente.
Vigo, 10 de abril de 1995.
P.D. (Orde 27-6-1990)
Juan M. López García
Delegado territorial de Vigo (Pontevedra)
RESOLUCIÓN do 3 de marzo de 1995, da Delegación Provincial da Coruña, pola que se autoriza e se aproba o proxecto de execución das instalacións eléctricas que se citan. (Expediente número 52845 e tres máis).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 15/06/1995

Vistos os expedientes incoados pola empresa Electra de Santa Comba, con enderezo na Avda. Antonio Tomé, 130, Santa Comba (A Coruña), para a autorización administrativa e aprobación do proxecto de execución das instalacións que seguen:
-Expediente número 52845. Rede de baixa tensión a 380/220 voltios dos lugares de Castro e Cerdeiras, de 402 e 389 m de lonxitude cada unha e saen dos CC.TT. de Montouto e Ventosa, en conductor R.Z. Concello de Santa Comba.
-Expediente número 52846. L.M.T. subterránea a 15/20 kV de 474 m de lonxitude en conductor R.H.V. de 3 (1x95 mm) Al, que sae do C.T. 3ª idade e remata no C.T. Breogán. Concello de Santa Comba.
-Expediente número 52847. C.T. Breogán de 250 kVA. Tipo interior a 15/20 kV B2 situado na rúa Breogán. Concello de Santa Comba.
-Expediente número 52848. Rede de baixa tensión a 380/220 voltios que sae do C.T. Santa Catalina de 375 m de lonxitude en conductor R.Z. Concello de Santa Comba.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu:
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismo ou corporacións que constan nos expedientes.
A Coruña, 3 de marzo de 1995.
Juan I. Lizaur Otero
Delegado provincial da Coruña